CELEX: 32005R0545
Language: sk
Date: 2005-04-08 00:00:00
Title: Nariadenie Komisie (ES) č. 545/2005 z 8. apríla 2005 ustanovujúce podmienky, za ktorých je možné vyhovieť žiadostiam o dovozné povolenie predloženým v marci 2005 pre mrazené hovädzie mäso určené na spracovanie

9.4.2005   
            
            
               SK
            
            
               Úradný vestník Európskej únie
            
            
               L 91/4
            
         
      NARIADENIE KOMISIE (ES) č. 545/2005
   z 8. apríla 2005
   ustanovujúce podmienky, za ktorých je možné vyhovieť žiadostiam o dovozné povolenie predloženým v marci 2005 pre mrazené hovädzie mäso určené na spracovanie
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
   so zreteľom na nariadenie Komisie (ES) č. 1206/2004 z 29. júna 2004 ustanovujúce otvorenie a spôsob riadenia colnej dovoznej kvóty pre mrazené hovädzie mäso určené na spracovanie (od 1. júla 2004 do 30. júna 2005) (2), a najmä na jeho článok 5 ods. 4,
   keďže:
   
               (1)
            
            
               Článok 9 ods. 1 nariadenia (ES) č. 1206/2004 ustanovuje v prípade potreby nové rozdelenie množstiev, pre ktoré neboli podané žiadosti o certifikáty do 18. februára 2005.
            
         
               (2)
            
            
               Článok 2 nariadenia Komisie (ES) č. 395/2005 z 9. marca 2005 ustanovujúci nové rozdelenie dovozných povolení v zmysle nariadenia (ES) č. 1206/2004 ustanovujúceho otvorenie a spôsob riadenia colnej dovoznej kvóty pre mrazené hovädzie mäso určené na spracovanie (3) ustanovil množstvá mrazeného hovädzieho mäsa určeného na spracovanie, ktoré je možné doviesť za zvláštnych podmienok do 30. júna 2005.
            
         
               (3)
            
            
               Článok 5 ods. 4 nariadenia (ES) č. 1206/2004 ustanovuje možnosť zníženia žiadaných množstiev. Podané žiadosti sa vzťahujú na celkové množstvá, ktoré presahujú dostupné množstvá. Za týchto podmienok a na účely zabezpečenia spravodlivého rozloženia dostupných množstiev je potrebné rovnomerne znížiť žiadané množstvá,
            
         PRIJALA TOTO NARIADENIE:
   Článok 1
   Každej žiadosti o dovozné povolenie predloženej v zmysle ustanovení článku 9 nariadenia (ES) č. 1206/2004 sa vyhovie v rozsahu nasledovných množstiev, vyjadrených v množstve mäsa s kosťami:
   
               —
            
            
               8,9347 % žiadaného množstva pre mäsá určené na výrobu konzerv uvedených v článku 7 písm. a) odseku 1 nariadenia (ES) č. 1206/2004,
            
         
               —
            
            
               50,0474 % žiadaného množstva pre mäsá určené na výrobu výrobkov uvedených v článku 2 ods. 2 nariadenia (ES) č. 1206/2004.
            
         Článok 2
   Toto nariadenie nadobúda účinnosť 9. apríla 2005.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 8. apríla 2005
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1).
   
      (2)  Ú. v. EÚ L 230, 30.6.2004, s. 42.
   
      (3)  Ú. v. EÚ L 63, 10.3.2005, s. 20.